คือตั้งแต่24ธันวา62ค่ะที่ติดไข้มาจากคนที่บ้าน ไม่มีไข้ค่ะแต่ไอทั้งวัน หลับก็ไอค่ะ มีเสมหะค่ะ กินแก้ไอ ยาขับเสมหะก็ดีขึ้นบ้างค่ะ แต่ก้ยังไอทั้งวันอยู่ พอตั้งแต่ประมาณกลางๆเดือนมกรา63 จนวันนี้ 3มีนา63 ไม่มีเสมหะ ไอน้อยลง ไอบ้างช่วงกลางวัน นานๆไอ แล้วก็ไอตอนจะนอนกับไอตอนตื่นค่ะ ยังไม่เคยไปหาเลยค่ะ จะเป็นอะไรร้ายแรงไหมคะ ช่วงนี้โควิดระบาดเลยไม่กล้าไปโรงพยาบาลด้วยค่ะ
สวัสดีค่ะ อาการไอเรื้อรังมาเกิน 2 เดือนดังกล่าวมานั้นอาจจะเกิดจากหลอดลมหรือปอดอักเสบเรื้อรังจาการติดเชื้อไวรัสหรือเชื้อแบคทีเรียบางชนิด ไอจากภูมิแพ้ ไอจากการมีการระคายเคืองที่หลอดลมตลอดเวลาเช่นฝุ่น ควันบุหรี่ วัณโรคปอด เป็นต้นส่วนเชื้อโควิดดังกล่าวมานั้น หากไม่ได้มีประวัติเสี่ยงไปยังประเทศที่ทางการออกแถลงการณ์เตือน ไม่ได้มีไข้สูงเกิน 37.8 องศา และไอมาเรื้อรังก่อนหน้านั้นอยู่แล้ว ก็ยังมีโอกาสน้อยค่ะแต่อย่างไรก็ตามการไอเรื้อรังอาจมีสาเหตุอันตรายได้เช่นกันเช่นปอดอักเสบ หรือวัณโรคปอด หากยังไอมากขึ้น มีเลือดปน ควรจะรีบไปพบแพทย์ค่ะเบื้องต้นงดอยู่ในที่ชุมชนหรือที่ที่มีฝุ่นควันมาก รับประทานยาแก้ไอและขับเสมหะได้ ดื่มน้ำมากๆค่ะ